rlitschk/wikidir huggingface dataset:
A Stommdisch (dt.: Stammtisch) is a Gruppn vo Leit, de se des efftan in na Wiatschoft treffn. Da Disch, an dem de hocka, hoassd natiali aa Stommdisch. In vui Wiatschoftn is da Stommdisch glei zan Dakenna, wei a entsprechnds Tafal drafstähd oda driwahengd. Ob und diam liasd ma do'n Spruch: "Do hogga de, de ollawei do hogga". Da Spruch bschreibd rechd schee de Oat vo da Zuaghearigkeit. A Stommdisch is a vui lockane Gruppn wia z. B. a Vaein. Dementsprechnd kennd ma se aa untaranond, is mim Wiat per du und hod gwisse Freiheitn, de wo a ondara Gost ned hod; z. B. ko se a Stommdischbruada sei Bia oschreim lossn, wei da Wiat woass, doss a oiwei wieda kimmd. Ban tradizionejn Stommdisch guids ois unhefli, wenn ma se ois Fremda on an laarn gnauso wia za om bsezdn Stommdisch dozua hockd. De Etikette schreibd voa, doss ma se eascht dozuahocka deaf, wonn ma vo om Midglied dozua eihglon woan is. A bsundane Foam van Stommdisch is da Friahschoppn. Do treffn se d'Leit om Sunnda noch da Kiach zan Weißwuaschtfriahstick. Ofd wead om Stommdisch Koartn gspuid, meisd Schofkopf oda aa Wattn. Nem de tradizionejn Stommdisch kimmds a imma meah dozua,
Da Staawold is a Middlgebiach in Bayern südesdli vom Fichtlgebiach und gleichzeiddi a 246 Quadratkilomeda groussa Naduaboag, der wou im Joua 1970 grind woan is. Er liegd in da Oberpfalz, südli vo da owerfränkischn Kreisschdood Rawads und nöadli vo Aanduaf im Landkroas Diascharaad. Da haichsde Bungd im Schdaawold is die 946 m houche Bladdn. Dou druam schdaid da Owerpfalzduam, oda wai da Volksmund sagd, da Bladdnduam. Er is 35 Meda houch und im Joua 2000 aagweihd woan. Da alde Duam asn Joua 1971 is 1998 oobrochn woan, waala zammgfaald woa. Vo dou druam aas houd ma aa wundaboare Aassichd rundummi. Am heifigstn findma im Staawold an Granit. Der is oft zu grouße Felsfoamadsionen aafgschuam. A boa vo deane sann oach goud zum Gleddern geeigned, wai zum Beischbl da Reiwa- oda da Vuaglfälsn. Aafs Kadsadreggl oda am Reisneggafälsn genga aa Drebbm affi und sann aa rechd beliebt vo Wanderer. Bekannt is da Staawold aa fia sein Wasserreichtum, ma find ganz vül Gwälln. As Klima im Staawold houd Houchgebiagsmeakmale. Aiaschd im Mai isa schnaifrei. Aafaran kuazn Frölling, meisd mid schain Weda, folgd a ofd varengda Summa. Da Heasd wiad dann meisdns wieder schai und müld. Die midlare Dembaradua im Joua liegd vo
Biotechnology is jede technische Owendung, de wo biologische Systeme, lebendige Organismen oda Derivate davo zua Heastäiung oda Vaendarung vo Produktn oda fia Vafoarn nuzt (vgl. UN Convention on Biological Diversity, Art. 2).. Biotechnologische Vafoarn gibts scho seid Joartausadn, wia z. B. de Heastäiung vo Wei und Bia mis Hefn und de Weidavaorbatung vo Milli mid da Huif vo Mikroorganismen oda Enzym. Seid da Middn vom 20. Joarhundad wean imma meahra aa genetische bzw. gentechnische Kenntniss und Methodn vawendt. Af de Weis san neie Heilmiddl, neie Pflanznasoatn, neie Diagnosemethodn, Biosensorn und neie Grundkemikalien fia de kemische Industrie entstandn und de Biotechnologie is imma wichtiga worn. Moselio Schaechter, John Ingraham, Frederick C. Neidhardt: Microbe: Das Original mit Übersetzungshilfen. Spektrum Akademischer Verlag 2006. ISBN 3-8274-1798-8. Reinhard Renneberg, Darja Süßbier: Biotechnologie für Einsteiger. Spektrum Akademischer Verlag 2005. ISBN 3-8274-1538-1. R. Ulber, K. Soyez: 5000 Jahre Biotechnologie: Vom Wein zum Penicillin, in: Chemie in unserer Zeit 2004, 38, 172–180; doi:10.1002/ciuz.200400295. G. Festel, J. Knöll, H. Götz, H. Zinke: Der Einfluss der Biotechnologie auf Produktionsverfahren in der Chemieindustrie, in: Chemie Ingenieur Technik 2004, 76, 307–312; doi:10.1002/cite.200406155. K. Nixdorff, D. Schilling, M. Hotz: Wie Fortschritte in der Biotechnologie missbraucht werden können: Biowaffen, in: Biologie in unserer Zeit
Bernard Stanley Bilk, MBE (* 28. Jenna 1929 in Pensford, Somerset; † 2. Novemba 2014 in Bath, Somerset), aa bekaunnt untan Nauman Mr. Acker Bilk, woara britischer Tschääs-Glarinettnspüla. Dem Bilk sei Voda woara Prediga und sei Muada woara Orglspülarin, und wegn dem isa scho oisa Junga aufd Musik eigschossn gwesn. Zur Glarinettn isa beim Mülitea kumman: Wäula in seine Dienstzeid 1947 auf da Woch eibüslt is, haums eam drei Monat in Tschumpas gsteggt und wäu eam duatn fad woa, hoda si söba es Glarinettnspüün beibrocht. Noch seina Entlossung vom Mülitea wora zeascht Schmied, ea is owa boid aufd Musik kumman und ea is in da Middn vo de 1950a Joa a Mitglied von da Ken Colyer Group gwuan. 1958 hoda sei eigane Band grind, de Paramount Jazz Band. Des Maaknzeichn woa sei Melone, sei Gaaßboat und de gschtraaftn Schilee von da gaunzn Band. Da Spitznauman Acker is a sidenglischa Dialektausdruck fiaran Freund oda Hawara. Mid de Paramounts sans durch England obaraa durch Deitschlaund zogn, und 1960 haums in olle zwaa Lända mit da Instrumentalnumma Summer Set eahnan easchtn Tschaaz-Eafoig ghobt. Aa mid seina Version von Petite fleur, a Liadln vom Sidney Bechet, haums aan großn Eafoig ghobt. Sei ollagreßta Hit
As Ingenieurwesn oda de Ingenieurwissnschoftn san Wissnschoftn und Owendungstechnikn af natuawissnschoftlicha Basis, de wo si midn Dafindn, Entwickln, Konstruian, Baun, Wartn und Vabessan vo Struktuan, Maschiina, Systema, Weakzeig, Komponentn, Weakstoffn und Vafoarn befosst. De klassischn Ingenieurwissnschoftn san as Bauingenieurwesn (inkl. Vamessungswesn), da Maschiinbau und de Elektrotechnik. Historisch recht wichti san aa da Beagbau, as Hittnwesn (Metoikunde) und as Markscheidewesn. De Architektua is a Vabindung vo Ingenieurwsen und Buidnda Kunst. Dazua keman Enagietechnik, Sichaheidstechnik, Haus- und Gebaidetechnik, as Kemieingenieurwesn, de Vafoarnstechnik, de Umwejdtechnik und de Feinweaktechnik. As Wiatschoftsingenieurwesn kombiniad Wiatschoftswissnschoftn, Rechtswissnschoftn und und de oane oda andare Ingenieurwissnschoft za an interdisziplinärn Studium. Umstriddn is, ob de Informatik bzw. as Software Engineering scho a Ingenieurwissnschoft is. W. Beitz, K.-H. Küttner (Hrsg.): Dubbel. Taschenbuch für den Maschinenbau. 21. Auflage. Springer, Berlin u. A. 2005, ISBN 3-540-22142-5 Horst Czichos, Manfred Hennecke (Hrsg.): Hütte − Das Ingenieurwissen. 33. Auflage. Springer, Berlin u. A. 2007, ISBN 978-3-540-71851-2 Verein Deutscher Ingenieure (VDI) Verband Österreichischer Ingenieure
Mitsubishi Motors Corporation (jap. 三菱自動車工業株式会社, Mitsubishi Jidōsha Kōgyō Kabushiki-gaisha) is a japanischa Autoproduzent mit Sitz in Tokio. De Firma kimmt ausm Mitsubishi-Konzean, dea wo scho 1870 vom Samurai Iwasaki Yatarō grindt worn is. Mitsubishi Motors Corporation is 1970 a eignständige Firma innahoib vom Konzean worn. Es is da segstgrässte Autoproduzent vo Japan (2006). 2002 worns no viata. Fahrzeugproduktion 2006 (engl. Mitsubishi Motors Deutschland Mitsubishi Motors Österreich Umfassendes Mitsubishi-Wissenslexikon Deutschsprachige Mitsubishi-Diskussionsplattform mit vielen technischen Hintergründen
De Liliputbahn im Weana Proda is a 3,9 km launge schmoispurige Parkeisenbahn auf an Rundkuas. Da Nauman von da klaan Bauh kummt ausm Roman Lilliput (auf deitsch: Gullivers Reisen) von Jonathan Swift, in dem wuziklaane Leit („Liliputaner“) auf ana Insl lem, de wos Liliput haaßt. De Spuaweidn is 381 mm. Des vawoadagglte Moß is wegn dem, wäus a Umrechnung vo 15 Zoll is. Dampflokomotive Da1 Dampflokomotive Da2 Führerstand der Lok Da2 Alter Kessel der Da1 neben der Lok D4 Ronald Durstmüller: Eine Runde zum Vergnügen. Geschichte, Technik und Betrieb der Wiener Liliputbahn. Liliputbahn im Prater Ges.m.b.H im Eigenverlag, Wien 2013, ISBN 978-3-200-03216-3 Martin Fuchs, Marcello La Speranza, Karl Pischl: Liliputbahn im Wiener Pater – eine Bahn feiert ihren 70er. Eigenverlag Martin Fuchs, Wien 1998, ISBN 3-9501257-0-1. Alfred Niel: Wiener Eisenbahnvergnügen. Jugend und Volk, Wien/München 1982, ISBN 3-224-16012-8. Johann Stockklausner: Liliputbahn Wien-Prater. Eisenbahn-Sammelheft, Band 6, ZDB-ID 47388-1. Slezak, Wien 1978, ISBN 3-900134-42-1. Walter Strauß: Liliputbahnen. Ein Überblick über Personen befördernde Miniaturbahnen mit einem Anhang über bemannbare Schiffsmodelle. Mit 44 Tabellen. Kichler, Darmstadt 1938. Erich Reisenberger: Dampfend durch Österreich: Die Liliputbahn – Durch den Wiener Prater. Gladbeck 2003. Commons: Liliputbahn Prater – Sammlung vo Buidl, Videos und Audiodateien Liliputbahn – offizielle Homepage
A Brätschn (auf Standarddeitsch Pritsche) is a Schlogwaffn, de wo neamd weh duad. Sie wead vawendt in da Regl vom Kasperl im Kasperltheater, um de ganzn Bäsn wia an Raiba oda as Krokodui zum schlong und vatreim. A Brätschn wead im oafachstn Foi aus am Bappadeckl heagstejt, dea wiara Quetschnboig zu am schmalen, flachn Stecka gfoit wead, dea an oam End a wengal schmala wead, dass man festhoidn koo. De Luxusvariante besteht an de Schlogflächn no jeweils aus am grod bassand dünna Brettl, oda aus drei oda vier blos im Griff zsammabundne dünne Brettl. De Brätschn wead mit da flachn Seitn gschlong, duach des Fedande vo da Zieharmonikafoitung wead der Schlog obgfangt, und de Luft, de dabei vadrängt wead, gibt an lautn Knoi, sodass ses oheat, ois werad richtig fest draufghaut. In Wirklichkeit duats aba ned weh, sejbst wenns an richtign Kopf trifft. De Hoizbuppn vom Kasperltheater duats freile eascht recht ned weh. Ma koo a Brätschn nedamoi zum Fliangdaschlong heanemma. Vo da Brätschn leit se dea englische Ausdruck slapstick' ob, wos a recht lustige Komödie im Fuim is. Weil friahna a jeds Kind an Kasperl kennt hod, is de Brätschn zu am Synonym füa a Angebot auf a Watschn
A Maschiin is a Weakzeig mid an enagetischn Otrieb. Am Ofong is da Enagie- und Stofffluss im Voadagrund gstondn, heit wead da Informationsfluss imma wichtiga. Daduach is a Automatisiarung megli worn. A Maschiin spoart Zeid und Kroft und orbat in da Regl genaua und feina ois wia da Mensch. Voa oim ba Wiedahoi- und Routineafgom, beispuisweis in da Serienfeatigung, san Maschiina a groußa Voatei. Ausstellungskatalog: Maschinenphantasien - zur Kulturgeschichte des Mensch-Maschinen-Verhältnisses. Technische Sammlungen der Stadt Dresden vom 11. Juli bis 24. September 1994 Sybille Krämer: Symbolische Maschinen. Die Idee der Formalisierung in geschichtlichem Abriss. Wissenschaftliche Buchgesellschaft, Darmstadt 1988, ISBN 3-534-03207-1 Hans-Dieter Bahr: Über den Umgang mit Maschinen. Konkursbuchverlag, Tübingen 1983, ISBN 3-88769-011-7 Martin Burckhardt: Vom Geist der Maschine. Eine Geschichte kultureller Umbrüche. Campus Verlag, Frankfurt/M./New York 1999, ISBN 3-593-36275-9 Jürgen Dahl (Hrsg.): Jugend der Maschinen. Bilder aus der Enzyklopädie von Diderot und d’Alembert (1751–1772). Ebenhausen b. München 1965, o.ISBN (Aufnahmen der Abbildungen: Bayerische Staatsbibliothek München) Marshall McLuhan: Die mechanische Braut - Volkskultur des industriellen Menschen. Verlag der Kunst, Amsterdam 1996, ISBN 90-5705-021-8 Werner Stein: Kulturfahrplan. F.A. Herbig, München/Berlin/Wien 1974 Karl v. Meyenn (Hrsg.): Triumph und Krise der Mechanik. Piper Verlag, München/Zürich 1990 Sigvard Strandh: Die Maschine, Geschichte – Elemente –
A Robota is a mechanischa oda virtuella kinstlicha Agent, wo autonom oda hoibautonom Afgobn daledigt. Ois mechanischa Agent is a a Maschiin, de wo duach a Computaprogramm gsteiat wead. Ois virtuella Agent is a sejm a Computaprogramm. Im engan Sinn vasteht ma voa oim in da Oidogssproch unta Robota an Androidn bzw. Humanoidn, oiso a Maschiin, de a weng ausschaugt wia ra Mensch und si aa so vahoidn duad. Im weidan Sinn san aa olle programmiaborn Automatn, beispuisweis in da industriejn Produktion, oda Softwareprogramm, de wo Afgom automatisch oborbadn Robota. As Woat Robota kimmt ausn Tschechischn vo robota, wo "Schuftn" bzw. "Zwangsorbad" bedeidt hod. Im heitign Sinn is as robot anno 1920 vom Josef Čapek, an Schriftsteja, fia a Theatastickl pregt worn. Es gibt recht vui Robotaowendunga, so dass a Gliedarung schwaa is. Des san Robota, de wo a weng wia ra Mensch ausschaugn. Des san Robota, de wo in Featigungsologn integriad san. Des san Robota, de wo zan Spuin gmocht worn san. Des san Robota, de wo zua Afklearung, zan Transport oda zan Kampf eihgsezt wean. Des san Robota, de wo fia Chirurgie, Pfleg und Diagnose in da Medizin eihgezt wean. Des san Robota, de wo Deanstleistunga fian Haushoid
Kastl is a G'moa im obaboarischn Landkroas Oidäding und Midgliad vo da Vawoidungsg'moaschoft Untaneikiacha. Kastl hod 117 Ortstei: G'markungan san da Oidädinger Foascht, Foaschtkastl, Obakastl und Untakastl. Kastl is 1233 easchtmois urkundli erwähnt woan und hod zum Rentamt Buaghausn und zum Landg'richt Neiäding vom Kuafiastntum Bayan g'head. Es is im Zuge vo de Vawoidungsreformen in Bayan 1818 a soibständige politische G'moa woan. 1966 san de oidn G'moana Oba-, Unta- und Foaschtkastl zua heidign G'moa Kastl zammag'legt woan. Nem am landwirtschaftlichn Charakter is Kastl heid a a Wohng'moa. Im Oat san a katholischa Kindagoatn und a Grundschui. Zu de Sähanswiadigkeitn g'head de oide gotische Pfarrkiacha St. Kastulus (vom Märtyra Castulus hod da Oat sein Nam griagd) ausm Joh 1504. Sie guit nach da Renovierung 2004 ois oane vo de scheenstn Doafkiacha in da Umgebung. Am Doafbloz is a scheens boarischs Wirtshaus mid oana hauseignan Metzgarei. Im G'moagebiet san heidsdog außadem no zwoa oide Ziegelein, woiche scho seit a bo Joh nimma herg'numma wern. Scheene oide Bauernhef - oft liabevoe renoviert - g'hean emso zum Gebiet vo dera Flächng'moa. As G'moawappm zoagt "a eigschwoafde roude Spitzn, drin drei 1 zu 2 gstoide goedane Zieglstoa, gspoitn vo Goid und Suiba; vorn a blaus
Radler is de Abküazung vo Radlermass. Bei da Radlermass handlt ses um a Biermischgetränk, des zu da oana Hejftn aus hellm Bier bestäht und zu da andan aus am weißn Kracherl. De Radlermass is a beliebts Sommagetränk, des ma zum Flüssigkeitsausgleich noch na Anstrengung, wia na längan Radltour, guat tringa koo, ohne daß ma an Rausch griagt. Heitzdog gibts a Radler aa ois Hoibe, mia hoassts dann Radlerhoibe. D Englända song 'shandy dazua. Weitvabreitt is de Gschicht, dass de Radlermass an am schena Samstag anno 1922 in da Kugler Alm erfundn worn is. Es hoasst, an dem Dog hod da Franz Xaver Kugler in seiner Wirtschaft bei Obahaching/Deisnhofa umara 13.000 Radlfahra zum Bewirtn ghabt und eam is langsam as Bier ausganga. Weil da Kugler a gwitzta Mensch war, hoda des restliche Bier mit am Zitronakracherl vadünnt und de Leid vazejht, daßa des Getränk extrig füa d'Radler erfundn hod, daß de ned in Schlangenlinien hoamfahrn miassn. Vo de heitign Wirt vo da Kugler Alm wead am 1. Juli da Geburtsdog vo da Radlermass gfeiert. Inzwischn geht ma davu aus, dass a Radler scho a paar Joahr friara gemm hod, wei de Lena Christ 1912 in ihrm Biache Erinnerungen einer Überflüssigen scho
A Laterndlmass is a oikoholisches, weinhoitigs Mischdrangl. Es setzt se zam aus an hoibadn Lita trockna Weißwein, an hoibadn Lita weißm Kracherl und am Stampal (uma 4 cl) Kirschlikea. Des Kracherl und da Weißwein wern in am Masskruag zu ana Schorle gmischt und in de Mass wead des Stampal mitm Kirschlikea vorsichtig einegstejt. Weil da Kirschlikia schwaara is wia de Schorle, bleibta im Stampal drin und es laaft oiwei nua a Spur auße, wenn ma ausm Masskruag drinkt. Wei de roude Farb vo dem Kirschlikea durch des Gejb vo da Schorle so rausleicht ois wia de Keazn in da Latern, hoaßt ma des Drangl Laterndlmass. Commons: Laterndlmass – Sammlung vo Buidl, Videos und Audiodateien brauchtumsseiten.de - Laterndlmass
f1 Da Herzogstand is a Berg in de Boarischn Voroipn und mid 1731 m übam Meeresspiagl nordwesdlich vom Woichnsä. Ea ghead zu Gebiet vo da Gmoa Koche am Sää und buid mid seim Nochbarn am Heimgardn an Hächnzug, dea im Estergebirge vorglagert is und noch Nordn ins Boarische Oipnvorland obfoid. Da Herzogstand war während da Würm-Kaltzeit a Nunatak, oiso a Berg, dem sei Gipfe ca.3 30 meda ausm Eisstrom nausrogt is. Da Kesselberg, dea an Oaschnitt zwischen Herzogstand und Jochberg war a Oipndoor, do is a Nebenarm vom Isar-Loisach-Gletscher gflossn, dea wiederum a Nebenarm vom Inn-Gletscher war. Da Isar-Loisach-Gletscher is in oana Häh vo ca. 1400 m üba NN durch an Kesselberg gflossn. De Wittelsbacha hom im Joa 1857 undahoib vom heidign Herzogstandhaus a Jagdhaus baud. Da Kini Ludwig II. hod 1865 des sognannte Kinihaus erbaun lossn. De Herzogstandbahn, a Seilbahn de 1994 erneiad worn is füad zum Fahrenbergkopf auf 1627 m hoch. A bissl undahoib ligt des noch am Brand 1992 nei erbaude Herzogstandhaus auf 1575 m. Da Herzogstand is oana vo de bekanndesdn Mingarer Hausberg und werd mid und ohne Seilbahnundastützung zu jeda Jahreszeid ofd beganga. Da Herzogstand werd scho seid 1920 funktechnisch gnutzt. Vo 1920 bis 1934
De Silber-Trilogie is a dreiteilige Romanreih vo da Autorin Kerstin Gier. Liv Silber, 16 Joa oid und ia Schwesda Mia, 13 Joa oid ziang moi wieda um, desmoi noch England. Aba ois se noch de Summaferien, de se bei iam Vadda in da Schweiz vabrochd hom am Londoner Flughofn okema, erfahren sie das es nix werd mid dem Landhaus in Oxford, wei des oogeblich in am katastrophalen Zuastand is. Drum schdoid eana ia Muadda Ann Mathews ian Freind voa, dea hächsd wahrscheinlich füa de Planänderung vaandwordlich is. Kurz drauf zieang de drei in a reich möbliierte Wohnung. Boi erfahren de Madl das ia Muadda mid iam Freind Ernest Spencer zamm in dem sei Villa ziang wui. Des gfoid dene go ned und a de 18-jahrign Zwuilline vom Ernest (Grayson und Florence) ned. Ollerdings miassn si olle damid abfindn und so ziang der drei mid am Kindamadl Lotti ei. De Liv hod scho imma sehr lebendig dramd, oamoi draamd se vo via Buam de es wirklich gibt und a den Draam kena. De Buam genga auf de gleiche Schui wia sie und wissn auf oamoi Sachn iba sie, de wo de Liv nia weida vazoid dad. De Buam san ia Stiafbruada
De Schoigschwindigkeit c [m/s] des is de Gschwindigkeit mit dea si a Schoiwöön ausbroadt. De Ausbroatungsgschwindigkeit van Schoi hängt oh vo da Temperatua t, da Dichtn ρ und im Elastizitätsmodui E, in da Luft aa davau, wia feicht dass' is. Zan Beispü, waun ma Luaft hernehma: Bei 0° is c = 331 m/s, bei 20° is c = 340 m/s. Gummi hod a Schoigschwindigkeit in m/s vo 40, Wossa vo 1450, Betaun vo 4000 und - last but not least - Stoi vo 5000. Akustik Schoischnöön Schoidruck Gute Schallgrundlagen (PDF, 169 kB) Die Schallgeschwindigkeit, die Temperatur … und nicht der Luftdruck (PDF, 32 kB) Schallgeschwindigkeit in Luft und die wichtige Temperaturangabe
Ohnema (dt. Abnehmen) is des Ohspeckn vo Keapagwicht. Des is a Vamindarung vo da Keapamossn [kg], hauptsächlich vo Fett, in geringan Moß aa Muskln, heabeigefiaht duach a varingate Energieaufnaum in J duach de Eanährung, sowia vo am stärkan Energievabrauch duach de Betreibung vo Spuat. Da Spuat bedingt duarch de hechare Belostung schädli fian Keapa u. v. a. fia de Knia is, san Profispuatla wia Schifoahra oda Fuaßbolla a neama so guad beinaund. Da Eafuig (bzw. Misseafuig) vom Ohnehman losst si mit da fuigendn Fuaml ausrechnan: F G = ( m 1 − m 2 ) ⋅ g {\displaystyle F_{G}=(m_{1}-m_{2})\cdot g} mit: FG ... so vü Gwicht hosd ohgnumma [N] m1 ... Keapamossn vua da Diät [kg] m2 ... Keapamossn noch da Diät [kg] g ... Eadbschleinigung [m/s²], g = 9,80665 m/s² (Bei Misserfuig kummt a negativa Weat ausse. Des hoaßt, du hosd zuagnumma.) Laut an Bundesgsetz van 20.3.1973 diafn seit 1.1.1978 de fuigendn Eiheitn fia Kroft und Gwicht neama verwendt wean: Pond p, Kilopond kp, Megapond Mp, Millipond mp und Zentner q. Du nimmst leichta zehn Kilo zua ois wia oan oh. Sport is Mord. Sport und Turnen füllt Gräber und Urnen. Keapa-Moss-Index Commons: Obnehma – Sammlung vo Buidl, Videos
Mechaunische Schwingungan, wiara da Schoi ane is, san Bewegungan vo Aitzaln um eahnare Ruahelogn. De Gschwindigkeit vo de schwingandn Aitzal is de Schoischnöön v [m/s]. Waun oa Aitzal schwingt, nimmt es es nexte mit. De Schwingungsvorgäng san zeitli vazegat, so kriagst a Schoiwöön (Longitudinalwöön - Schwingung in da Ausbroatungsrichtung oda Transversalwöön - Schwingung noamäu zua Ausbroatungsrichtung), de si mit da Schoigschwindigkeit c ausbroadt. Akustik Schoidruck Das ohmsche Gesetz der Akustik - Umrechnung (private Seite) Schallschnelle ist nicht Druckgradient (PDF-Datei; 144 kB) (private Seite) Zusammenhang der akustischen Größen (PDF-Datei; 109 kB) (private Seite) Grundlagen und schalltechnische Begriffe / a ist hier Amplitude und nicht Beschleunigung@1@2Vorlage:Toter Link/www.uni-duisburg-essen.de (Seite nicht mehr abrufbar; Suche in Webarchiven) Schallgrößen, ihre Pegel und der Bezugswert - Umrechnungen, Berechnungen und Formeln (private Seite)
De Wöönläng oda Wöönlängan λ [m] is da Ohstaund zwischn zwoa Punktn, de wos in da gleichn Phasn schwingan. λ = c f {\displaystyle \lambda ={\frac {c}{f}}} mit: λ ... Wöönläng [m] c ... Phasngschwindigkeit [m/s] f ... Frequenz [Hz] Beim Schoi is de Phasngschwindigkeit glei de Schoigschwindigkeit. Da menschliche Heabereich dastreckt si eppa vo 30 - 0,03 m Wöönlängan vo da Schoiwöön. Akustik Berechnung von Wellenlänge und Frequenz bei Schallgeschwindigkeit oder Lichtgeschwindigkeit Berechnung der Wellenlänge einer Schallwelle in Luft bei gegebener Frequenz und Temperatur Tabelle der Wellen mit zugehöriger Wellenlänge, Energie und Frequenz Darstellung des sichtbaren elektromagnetischen Spektrums mit Angabe der Wellenlängen
Ein Edlreis (Pl.: Edlreisa) is wia Edlaug a Begriff aus da Pflaunznzucht. A Edlreis is a Stickl vo an Zweigal vo ana hochweatign Pflaunzn. A Edlaug is a Sondafoam davo, des is nua de Knospn. Edlreis und Edlaug vawendt ma zua Vaedlung vo Plaunzn, in dem ma's auf a aundare Pflaunzn aufpfropft.
De Frequenz f is de Aunzoi vo Schwingungen pro Zeiteiheit. De Eiheit vo da Frequenz is Hertz. [f] = 1/s = Hz. Mia Menschn kennan Frequenzn vo 16 Hz bis 20000 Hz hean. Ois wos tiafa is, meak' ma ois Easchüttarungan (Infraschoi), ois wos hecha is, meak' ma goa ned (Ultraschoi). Mia wean olle mitanaund imma öta. Des is amoi so, des kemma ned ändan. Mia wissn aa, dass ma mi'm Oita derrisch wean, des hoaßt, da obare Heabereich sinkt owe auf eppa 5000 Hz. Des is owa goa ned so schlimm wia sa si's auheat, wäu de woagnummane Tonhechn an logarithmischn Zsaummanhaung mid da Frequenz hod. Akustik Terz- und Oktavband Wöönläng Commons: Frequenz – Sammlung vo Buidl, Videos und Audiodateien Umrechnung von Frequenz in Wellenlänge und zurück bei Schallwellen (Schall in Luft) und Radiowellen (Licht) Umrechnung von Frequenz f in Periodendauer T und zurück Frequenzen mit Notennamen – Pianotastatur
Da Schoidruck oda Schoiwechsldruck, Fuamlzoachn p is in da Tontechnik und in da Akustik de wichtigste Schoifödgressn. Wegn de Schwingungan, de vo an Schoierrega ausgengan, entstengan Druckschwankungan (Druckwöön). Waun de Druckwöön zan Beispü auf unsa Trommlfö auftreffn, faungt des söwa aa zan Schwingan au. De Einheit fian Schoidruck is Pascal. [p] = Pa. Waunst a guads Ghea hosd, kaunsd an Schoidruck vo 2 · 10−5 Pa bei f = 4000 Hz grod no hean. Ois wos iwa 2 · 10 Pa is, duad in de Oahn weh. Akustik Schoidruckpegl A-bewerteta Schoidruckpegl Breuer, Hans: dtv-Atlas Physik, Band 1. Mechanik, Akustik, Thermodynamik, Optik. dtv-Verlag, Minga 1996, ISBN 3-423-03226-X Kuttruff, Heinrich: Akustik. Hirzel, Stuttgart 2004, ISBN 3-777-61244-8 Müller, Gerhard; Möser, Michael: Taschenbuch der Technischen Akustik. Springer, 3. überarb. Aufl., Berlin 2003, ISBN 3-540-41242-5 Veit, Ivar: Technische Akustik. Vogel-Verlag, Würzburg 2005, ISBN 3-834-33013-2 Grundlagen und Schalltechnische Begriffe – Schalldruck@1@2Vorlage:Toter Link/www.uni-duisburg-essen.de (Seite nicht mehr abrufbar; Suche in Webarchiven) Akustische Wellen und Felder, pdf – 1,0 MB Schallgrößen, ihre Pegel und der Bezugswert – Umrechnungen, Berechnungen und Formeln